GREEK SUPREME COURT DECISION

Decision ID: 517/2024
Decision Number: 517
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Μαρία Πετσάλη - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 19 Φεβρουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Ελληνικού Δημοσίου, που εκπροσωπείται νόμιμα από τον Υπουργό Οικονομικών και τον Υπουργό Υποδομών, Μεταφορών και Δικτύων, κατοικοεδρεύοντες στην Αθήνα, το οποίο εκπροσωπήθηκε από την Βασιλική Παπαγιαννοπούλου, Πάρεδρο του Νομικού Συμβουλίου του Κράτους. Του αναιρεσιβλήτου: Ν. Β. του Φ., κατοίκου ..., ο οποίος παραστάθηκε μετά του πληρεξουσίου δικηγόρου του Θεοδώρου Ζευκιλή που ανακάλεσε την από 1/2/2024 δήλωση για παράσταση κατ' άρθρο 242 παρ. 2 ΚΠολΔ, και παραστάθηκε στο ακροατήριο. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Στο σημείο αυτό, η πληρεξούσια του αναιρεσείοντος, αφού έλαβε το λόγο από την Πρόεδρο, δήλωσε ότι το αναιρεσείον παραιτείται από το δικόγραφο της από 21/10/2022 αίτησής του, κατά του ανωτέρω αναιρεσιβλήτου για αναίρεση της 1645/2022 απόφασης του Τριμελούς Εφετείου Θεσσαλονίκης.

Judges: Ασημίνα Υφαντή, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο, Μαρία Πετσάλη - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Μαρία Πετσάλη - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 19 Φεβρουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Ελληνικού Δημοσίου, που εκπροσωπείται νόμιμα από τον Υπουργό Οικονομικών και τον Υπουργό Υποδομών, Μεταφορών και Δικτύων, κατοικοεδρεύοντες στην Αθήνα, το οποίο εκπροσωπήθηκε από την Βασιλική Παπαγιαννοπούλου, Πάρεδρο του Νομικού Συμβουλίου του Κράτους. Του αναιρεσιβλήτου: Ν. Β. του Φ., κατοίκου ..., ο οποίος παραστάθηκε μετά του πληρεξουσίου δικηγόρου του Θεοδώρου Ζευκιλή που ανακάλεσε την από 1/2/2024 δήλωση για παράσταση κατ' άρθρο 242 παρ. 2 ΚΠολΔ, και παραστάθηκε στο ακροατήριο. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Στο σημείο αυτό, η πληρεξούσια του αναιρεσείοντος, αφού έλαβε το λόγο από την Πρόεδρο, δήλωσε ότι το αναιρεσείον παραιτείται από το δικόγραφο της από 21/10/2022 αίτησής του, κατά του ανωτέρω αναιρεσιβλήτου για αναίρεση της 1645/2022 απόφασης του Τριμελούς Εφετείου Θεσσαλονίκης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρων 294, 295 παρ. 1 εδ. α, 296, 297 και 299 ΚΠολΔ, που εφαρμόζονται, σύμφωνα με το άρθρο 573 παρ. 1 του ίδιου κώδικα και στη διαδικασία της δίκης για την αναίρεση, προκύπτει ότι η παραίτηση από το δικόγραφο του ένδικου μέσου της αναιρέσεως, το οποίο έχει ασκηθεί, μπορεί να γίνει, ή με δήλωση, που καταχωρίζεται στα πρακτικά ή με δικόγραφο, που επιδίδεται στον αντίδικο του παραιτουμένου, πριν αρχίσει η προφορική συζήτηση της ουσίας της υποθέσεως, χωρίς τη συναίνεση του αναιρεσιβλήτου και την κλήτευσή του στην ορισθείσα συζήτηση, αφού αυτός και αν ακόμη είχε κληθεί και παρασταθεί, δεν θα μπορούσε να αντιταχθεί στην παραίτηση αυτή (ΑΠ 624/2022, ΑΠ 47/2020). Για την παραίτηση αρκεί η ύπαρξη γενικής μόνο πληρεξουσιότητας στο πρόσωπο του δικηγόρου του παραιτουμένου (ΑΠ 1819/2022, ΑΠ 1588/2022, ΑΠ 1307/2021, ΑΠ 1554/2018). Ειδικά ως προς το Δημόσιο για την παραίτηση από ένδικο μέσο, άρα και από το ένδικο μέσο της αναιρέσεως, απαιτείται, σύμφωνα με τα άρθρα 5, 6 και 9 Ν. 4831/2021 και σύμφωνη γνώμη της εκεί αναφερομένης τριμελούς επιτροπής των Νομικών Υπηρεσιών. Η παραίτηση που γίνεται με τους προαναφερόμενους τρόπους έχει ως συνέπεια, ότι η αναίρεση θεωρείται πως δεν ασκήθηκε και επιφέρει αντίστοιχη, ανάλογη με το περιεχόμενο και την έκτασή της, κατάργηση της δίκης (ΑΠ 310/2023, ΑΠ 741/2020).? Στην προκειμένη περίπτωση, το αναιρεσείον Ελληνικό Δημόσιο εκπροσωπήθηκε από την Βασιλική Παπαγιαννοπούλου, Παρέδρου του Ν.Σ.Κ. η οποία δήλωσε στο ακροατήριο και καταχωρίστηκε στα πρακτικά ότι το αναιρεσείον παραιτείται από το δικόγραφο της αιτήσεως αναιρέσεως και προσκόμισε το υπ' αριθ. ΚΥ .../2024 "Πρακτικό Γνωμοδότησης Τριμελούς Επιτροπής του Γραφείου Νομικού Συμβουλίου του Κράτους στον Τομέα Μακεδονίας - Θράκης του Υπ. Εσωτερικών" με την επισημειούμενη στο τέλος του εγγράφου εγκριτική απόφαση του Υπουργού Εθνικής Οικονομίας και Οικονομικών. Με βάση τ' ανωτέρω λεχθέντα, η γενόμενη με τον προαναφερόμενο τρόπο παραίτηση του αναιρεσείοντος από το δικόγραφο της κρινόμενης αιτήσεως είναι έγκυρη (άρθρο 297 ΚΠολΔ) και επέφερε τα αποτελέσματά της, οπότε η αίτηση για αναίρεση της υπ' αρ. 1645/2022 αποφάσεως του Τριμελούς Εφετείου Θεσσαλονίκης θεωρείται ότι δεν ασκήθηκε και η δίκη πρέπει να κηρυχθεί καταργημένη. Διάταξη περί επιβολής δικαστικής δαπάνης σε βάρος του αναιρεσείοντος που παραιτήθηκε και υπέρ του αναιρεσιβλήτου, δεν θα περιληφθεί στην παρούσα, αφού ο τελευταίος, αν και παραστάθηκε στο ακροατήριο με τον πληρεξούσιο δικηγόρο του, δεν υπέβαλε σχετικό αίτημα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί ότι δεν ασκήθηκε η από 21 Οκτωβρίου 2022 αίτηση του Ελληνικού Δημοσίου για αναίρεση της υπ' αρ. 1645/2022 αποφάσεως του Τριμελούς Εφετείου Θεσσαλονίκης. ΚΡΙΘΗΚΕ, αποφασίσθηκε στην Αθήνα, στις 20 Μαρτίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 8 Απριλίου 2024.

LEGAL REFERENCES
Articles Referenced: άρθρο 242 παρ. 2, άρθρων 294, άρθρο 573 παρ. 1, άρθρα 5, άρθρο 297, άρθρο 242, άρθρο 573
Article Codes: ΚΠολΔ
Law References: nan
Total Articles Cited: 7

DATES MENTIONED: 1-2-2024|21-10-2022|19-02-2024|20-03-2024|08-04-2024

SOURCE: https://areiospagos.gr/nomologia/apofaseis_DISPLAY.asp?cd=ZKOUY3ZBJJ9XIFEFP4WFBO2JMBXQLQ&apof=517_2024&info=ΠΟΛΙΤΙΚΕΣ -  Α1